ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με την προσπάθεια των κρατών μελών κατά τη διάρκεια του 2012 για την επίτευξη βιώσιμης ισορροπίας μεταξύ της αλιευτικής ικανότητας και των αλιευτικών δυνατοτήτων /* COM/2014/0233 final */





ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ σχετικά με την προσπάθεια των κρατών μελών κατά τη διάρκεια του 2012 για την επίτευξη βιώσιμης ισορροπίας μεταξύ της αλιευτικής ικανότητας και των αλιευτικών δυνατοτήτων 1. Εισαγωγή Τα κράτη μέλη είναι υπεύθυνα για την επίτευξη σταθερής και διαρκούς ισορροπίας μεταξύ της αλιευτικής ικανότητας του στόλου τους και των αλιευτικών δυνατοτήτων τους, καθώς και για τη λήψη κατάλληλων μέτρων για τη διασφάλιση αυτής της ισορροπίας. Η εν λόγω απαίτηση προβλέπεται στο πλαίσιο της Κοινής Αλιευτικής Πολιτικής[1] από το 2002 και συνέχισε να ισχύει στο πλαίσιο της νέας ΚΑλΠ [2] που εγκρίθηκε τον Δεκέμβριο του 2013. Η εν λόγω ισορροπία συμβάλλει στην επίτευξη των στόχων της ΚΑλΠ, που συνίστανται, συγκεκριμένα, στην επίτευξη της ΜΒΑ, προκειμένου να διασφαλιστεί ότι οι αλιευτικές δραστηριότητες θα είναι περιβαλλοντικά βιώσιμες μακροπρόθεσμα και ότι θα αποφέρουν οικονομικά, κοινωνικά και εργασιακά οφέλη. Η παρούσα έκθεση βασίζεται στις εκθέσεις των κρατών μελών όσον αφορά τις προσπάθειες που έχουν καταβάλει για την επίτευξη βιώσιμης ισορροπίας μεταξύ της αλιευτικής ικανότητας και των αλιευτικών δυνατοτήτων. Τα κράτη μέλη οφείλουν να εφαρμόζουν τις κατευθυντήριες γραμμές της Επιτροπής[3] κατά την κατάρτιση των εκθέσεών τους. Οφείλουν επίσης να χρησιμοποιούν τα στοιχεία που έχουν συγκεντρώσει στο πλαίσιο συλλογής δεδομένων (ΠΣΔ)[4] (παράρτημα I). Η Επιστημονική, Τεχνική και Οικονομική Επιτροπή Αλιείας (ΕΤΟΕΑ) αξιολόγησε τις εκθέσεις των κρατών μελών[5]. Η ανάλυση της αλιευτικής ικανότητας των στόλων των κρατών μελών δείχνει ότι έχει σημειωθεί κάποια πρόοδος για την επίτευξη ισορροπίας όσον αφορά τις διαθέσιμες αλιευτικές δυνατότητες, μολονότι υπάρχει ακόμη περιθώριο βελτίωσης ώστε να εξασφαλιστεί ότι τα αποθέματα αποτελούν αντικείμενο διαχείρισης σύμφωνα με τον στόχο της ΜΒΑ. Στην έκθεση της Επιτροπής σχετικά με την προσπάθεια των κρατών μελών κατά τη διάρκεια του 2011 για την επίτευξη ισορροπίας, περιλαμβάνεται ένα σύνολο στοιχείων ώστε να βελτιωθεί η ανάλυση της ισορροπίας. Στην έκθεση αυτή αναφέρονταν μια σειρά δεικτών για την αειφόρο και βιώσιμη λειτουργία των αλιευτικών στόλων[6], οι οποίοι επιτρέπουν να απαντηθούν ερωτήματα όπως τα ακόλουθα: - εξαρτώνται οι στόλοι από αποθέματα που αλιεύονται πάνω από τα επίπεδα της ΜΒΑ; - επιτυγχάνουν ισοσκελισμό τύπου «νεκρό σημείο»; - είναι οικονομικά βιώσιμοι; - χρησιμοποιούνται ανεπαρκώς; - είναι ανενεργοί; Οι δείκτες αυτοί χρησιμοποιούνται εκ νέου στην παρούσα έκθεση. Επιπλέον, προστέθηκε ένας δείκτης σχετικά με τα αποθέματα που εκτίθενται σε υψηλό βιολογικό κίνδυνο και τα οποία επηρεάζονται από τμήμα του στόλου, μετά από ανησυχίες που εκφράστηκαν ότι δεν τυγχάνουν της δέουσας προσοχής. Όρια ικανότητας Κάθε κράτος μέλος πρέπει να διασφαλίζει ότι η αλιευτική του ικανότητα από απόψεως χωρητικότητας (GT) και ισχύος μηχανών (KW) είναι πάντοτε ίση ή χαμηλότερη από τα ανώτατα όρια αλιευτικής ικανότητας και ισχύος μηχανών όπως καθορίζεται στον κανονισμό αριθ. 1380/2013[7]. Οι τρέχουσες εγγραφές στο μητρώο του αλιευτικού στόλου της ΕΕ δείχνουν ότι όλα τα κράτη μέλη έχουν συμμορφωθεί με τα επίπεδα αυτά. Συνολικά, η αλιευτική ικανότητα του στόλου της ΕΕ ήταν κατά 16.4 % χαμηλότερη από τα ανώτατα όρια ικανότητας για τη χωρητικότητα και κατά 10.4 % χαμηλότερη από τα ανώτατα όρια όσον αφορά την ισχύ (παράρτημα 2). Σύμφωνα με το μητρώο του αλιευτικού στόλου της ΕΕ, στις 31 Δεκεμβρίου 2012 ο στόλος περιελάμβανε 76.023 σκάφη με συνολική αλιευτική ικανότητα 1.578.015 GT και 5.807.827 KW. Οι στόλοι μειώθηκαν κατά 1,6 % σε αριθμό σκαφών ενώ η χωρητικότητα και η ισχύς μηχανής μειώθηκαν κατά 2% και 1% αντίστοιχα (συμπεριλαμβανομένων των σκαφών που νηολογήθηκαν στις εξόχως απόκεντρες περιφέρειες (παράρτημα 3)). Το πλέον χρησιμοποιούμενο εργαλείο διαχείρισης για τη μείωση της αλιευτικής ικανότητας το 2012 ήταν η οριστική παύση δραστηριοτήτων με τη χορήγηση δημόσιας ενίσχυσης (Παράρτημα 4). Από την 1η Ιανουαρίου 2007 έως τις 31 Ιουλίου 2012, χορηγήθηκαν ενισχύσεις ύψους 464 εκατ. ευρώ από τις ενισχύσεις του ΕΤΑ, που είχε ως συνέπεια την παύση της αλιείας για περίπου 3.700 σκάφη (Παράρτημα 5). Πληρότητα και ποιότητα των εκθέσεων των κρατών μελών και δείκτες ικανότητας Η Επιτροπή παρέλαβε εκθέσεις και από τα 22 κράτη μέλη. Συνολικά, η ΕΤΟΕΑ διαπίστωσε ότι συνεχίστηκε η βελτίωση όσον αφορά τη συνέπεια, την πληρότητα και την ποιότητα των εκθέσεων σε σύγκριση με εκείνες των προηγούμενων ετών (Παραρτήματα 1Α και 1Β). Περισσότερα κράτη μέλη χρησιμοποιούν πλέον τις κατευθυντήριες γραμμές της Επιτροπής για την ανάλυση, μολονότι ορισμένα εξακολουθούν να τις αγνοούν. Το Κοινό Κέντρο Ερευνών (ΚΚΕρ), υπολόγισε, σύμφωνα με τις οδηγίες της ΕΤΟΕΑ, τεχνικούς, οικονομικούς και βιολογικούς δείκτες σχετικά με την ισορροπία μεταξύ της αλιευτικής ικανότητας του στόλου και των αλιευτικών δυνατοτήτων, βάσει των δεδομένων που υποβλήθηκαν από τα κράτη μέλη στο πλαίσιο συλλογής δεδομένων (ΠΣΔ) (παράρτημα 6). Η εν λόγω ανάλυση περιλαμβάνει 434 τμήματα του στόλου στις περιπτώσεις που διατίθεται στοιχεία για τουλάχιστον έναν δείκτη. Αυτά καλύπτουν το 97 % της αναφερθείσας αξίας των εκφορτώσεων που πραγματοποιήθηκαν το 2011. Η ΕΤΟΕΑ έδωσε οδηγίες ως προς την ερμηνεία των εν λόγω τιμών δεικτών με βάση το ΠΣΔ, που τήρησε η Επιτροπή στην παρούσα έκθεση. Η κατάσταση της αλιευτικής ικανότητας του στόλου ανά κράτος μέλος Στο παρόν τμήμα παρουσιάζεται μια επισκόπηση της κατάστασης του στόλου ανά κράτος μέλος, με βάση τις εκθέσεις των κρατών μελών και τα συμπεράσματα της ΕΤΟΕΑ, βάσει του ΠΣΔ. Το Βέλγιο ανέφερε ότι η αλιευτική ικανότητα του στόλου του από το 2003μέχρι σήμερα έχει μειωθεί κατά 30% σε KW και κατά 38% σε GT. Η αλιευτική ικανότητα του στόλου φαίνεται να βρίσκεται σε απόλυτη ισορροπία σε σχέση με τις αλιευτικές δυνατότητες. Λίγες ήταν οι αλιευτικές ικανότητες και οι αλιευτικές δυνατότητες που παρέμειναν αχρησιμοποίητες. Από τον έλεγχο της ΕΤΟΕΑ προκύπτει ότι οι δοκότρατες, οι βενθοπελαγικές τράτες και τα σκάφη γρι-γρι μήκους 18-40 μέτρων βασίστηκαν στα αποθέματα ιχθύων που είχαν αλιευθεί σε επίπεδο υψηλότερο από τα επίπεδα της ΜΒΑ. Οι δοκότρατες 24-40 μέτρων είχαν επίπτωση σε δύο αποθέματα που αντιμετωπίζουν βιολογικό κίνδυνο. Οι βενθοπελαγικές τράτες και τα βενθοπελαγικά σκάφη γρι-γρι μήκους 18-24 μέτρων και οι δοκότρατες μήκους 12-18 m ήταν ασύμφορα από οικονομική άποψη το 2011. Η Βουλγαρία ανέφερε ότι μετά από την προσχώρησή της ο αλιευτικός της στόλος μειώθηκε σε αριθμό (-7%), σε χωρητικότητα (-14%) και σε ισχύ (-6%). Η χρησιμοποίηση της παραγωγικής ικανότητας, η οποία είναι πολύ χαμηλή για τα σκάφη κάτω των 12 μέτρων, βελτιώθηκε το 2012 σε όλα τα τμήματα. Η δραστηριότητα των επιμέρους σκαφών αυξήθηκε συνολικά κατά 220 %. Η εθνική αρχή έχει ήδη λάβει μέτρα για να μειωθεί ο αριθμός των μη ενεργών σκαφών και βρίσκεται στη διαδικασία της απόσυρσής τους από το εθνικό νηολόγιο. Τα μικρότερα σκάφη (κάτω των 12 m) ήταν ασύμφορα από οικονομική άποψη. Η απόσυρση των εν λόγω σκαφών πρόκειται ναι συνεχιστεί και να αντικατασταθούν με μεγαλύτερα σκάφη που αλιεύουν πελαγικά ψάρια. Η έκθεση της Βουλγαρίας καταλήγει στο συμπέρασμα ότι η αλιευτική ικανότητα του στόλου υπερβαίνει, κατά τι, το επίπεδο εκείνο που επιτρέπει την επίτευξη ισορροπίας με τις αλιευτικές δυνατότητες. Από την εξέταση της ΕΤΟΕΑ προκύπτει ότι τα σκάφη με παρασυρόμενα και σταθερά δίχτυα 12-18 m και τα σκάφη που χρησιμοποιούν ενεργά και παθητικά εργαλεία δεν είναι οικονομικά βιώσιμα. Ένα μεγάλο μέρος του στόλου είναι ακόμη ανενεργό (περίπου 1200 σκάφη) και τα επίπεδα δραστηριότητας είναι πολύ χαμηλά για τον στόλο κινητών και σταθερών εργαλείων. Οι τιμές ROFTA (απόδοση των παγίων υλικών στοιχείων ενεργητικού) για το 2011 φαίνονται αφύσικα χαμηλές. Κανένας βιολογικός δείκτης δεν είναι διαθέσιμος. Η Κύπρος από το 2004 μέχρι σήμερα έχει μειώσει την ικανότητα του στόλου της (κατά -65% σε GT και κατά -20% σε KW). Το ποσοστό χρησιμοποίησης των σκαφών ήταν χαμηλό (μικρότερο από 53 %) για όλους τους στόλους εκτός από τις μηχανότρατες βενθοπελαγικής αλιείας στα διεθνή ύδατα. Η ανάλυση των οικονομικών στοιχείων για το 2011 δεν ολοκληρώθηκε αλλά τα στοιχεία για το 2010 δείχνουν υπερκεφαλαιοποίηση. Ο στόλος «μηχανοτρατών βενθοπελαγικής αλιείας σε χωρικά ύδατα» μειώθηκε πρόσφατα και η Κύπρος δεν ήταν σε θέση να διεξάγει πλήρη αξιολόγηση αλλά κατέληξε στο συμπέρασμα ότι η παράκτια αλιεία μικρής κλίμακας φαίνεται να μην επιτυγχάνει τον στόχο της ισορροπίας και ο στόλος των πολλαπλών σταθερών εργαλείων 12-24 μέτρων μπορεί να επιτυγχάνει μερικώς τον στόχο της ισορροπίας. Η Κύπρος δεν κοινοποίησε δεδομένα βάσει του ΠΣΔ, συνεπώς δεν πραγματοποιήθηκε κανένας έλεγχος εκ μέρους της ΕΤΟΕΑ. Η Γερμανία ανέφερε ότι υπήρξε αισθητή μείωση του αριθμού των σκαφών, από 2315 σκάφη το 2000 σε 1549 το 2012. Ο ρυθμός μείωσης έχει επιβραδυνθεί. Σε σύγκριση με το προηγούμενο έτος, ο γερμανικός αλιευτικός στόλος μειώθηκε σε τέσσερα τμήματα. Ο στόλος μειώθηκε κατά 31 σκάφη το 2012, γεγονός το οποίο αντιστοιχεί σε μείωση της ικανότητας κατά 598 GT (- 0.93 %) και κατά 2.242 KW (- 1.51 %). Η απόσυρση 16 απλαδιών αλιευτικών σκαφών ˂ 12 m αντιπροσώπευε τη μεγαλύτερη μείωση σε απόλυτες τιμές. Οι στόλοι δοκοτρατών και τρατών (<=40 m) μειώθηκαν κατά περισσότερο από 4 % έκαστος. Η έκθεση της Γερμανίας καταλήγει στο συμπέρασμα ότι επιτυγχάνεται ισορροπία μεταξύ της αλιευτικής της ικανότητας και των αλιευτικών δυνατοτήτων της. Εντούτοις, λόγω της αλιείας μερικής απασχόλησης, ορισμένοι δείκτες αλιευτικής δραστηριότητας είναι χαμηλοί. Οι οικονομικοί δείκτες είναι αρνητικοί, αλλά η Γερμανία θεωρεί ότι το πραγματικό κόστος της απόσβεσης είναι χαμηλότερο από τις επίσημες δαπάνες απόσβεσης και ότι, κατά συνέπεια, δεν δικαιολογείται ο υπολογισμός ότι ο στόλος δεν επιτυγχάνει, μακροπρόθεσμα, την οικονομική ισορροπία. Από τον έλεγχο της ΕΤΟΕΑ προκύπτει ότι τα περισσότερα τμήματα του στόλου εξαρτώνται από αποθέματα που υπεραλιεύονται, αλλά από τους βιολογικούς δείκτες προκύπτει ότι ο κίνδυνος προέρχεται μόνο από τις βενθοπελαγικές μηχανότρατες και τα γρι-γρι 24-40 m. Τα σκάφη με σταθερά εργαλεία έως 10-12 μέτρα, οι βενθοπελαγικές τράτες και τα σκάφη γρι γρι 12-18 m και τα σκάφη με σταθερά δίχτυα έως 24-40 m και τα σκάφη γρι γρι με δίχτυα > 40m δεν φαίνεται να είναι οικονομικά βιώσιμα. Φαίνεται πως τα σκάφη κάτω των 12 μέτρων τα οποία χρησιμοποιούν παθητικά εργαλεία και του στόλου με δοκότρατες μήκους 18-24 m δεν χρησιμοποιούνται επαρκώς, γεγονός που δεν μπορεί να δικαιολογηθεί από τον εποχιακό χαρακτήρα του συγκεκριμένου τύπου αλιείας. Το 2011 το αντίστοιχο ποσοστό ήταν 65 %. Η Δανία διαχειρίζεται τις αλιευτικές δυνατότητες μέσω ατομικών μεταβιβάσιμων ποσοστώσεων (ΑΜΠ) και μεριδίων των σκαφών στην ποσόστωση (ΜΣΠ), γεγονός το οποίο έχει ως αποτέλεσμα τη μείωση του αριθμού των σκαφών, της χωρητικότητας και της ισχύος. Φαίνεται πως τα σκάφη χρησιμοποιήθηκαν ανεπαρκώς όσον αφορά τα περισσότερα τμήματα του στόλου το 2011, εκτός από τις δοκότρατες 12-24 m και οι βενθοπελαγικές τράτες και τα σκάφη γρι - γρι > 40 m. Τα περισσότερα σκάφη < 12 m βρίσκονταν συστηματικά σε κατάσταση υπερκεφαλαιοποίησης. Ως προς τα περισσότερα από τα υπόλοιπα σκάφη, επετεύχθη σχετική οικονομική ισορροπία. Από το 2005 έως το 2011 πολλοί στόλοι εμφάνισαν τρέχοντα έσοδα σταθερά χαμηλότερα σε σχέση με το νεκρό σημείο εσόδων, και δύσκολα γίνεται κατανοητό γιατί τα εν λόγω σκάφη συνέχισαν τις δραστηριότητές τους. Οι οικονομικοί δείκτες και οι δείκτες χρησιμοποίησης σκαφών δείχνουν ότι δεν επετεύχθη ισορροπία, ιδίως όσον αφορά τα σκάφη < 12 m στη Βόρεια Θάλασσα. Τα σκάφη < 10 m που χρησιμοποιούν βενθοπελαγικές τράτες και γρι-γρι, τα σκάφη 10-12 m που χρησιμοποιούν πολλαπλά σταθερά εργαλεία και οι δοκότρατες μήκους 12-18 m δεν ήταν οικονομικά βιώσιμα και εξαρτώνταν από αποθέματα που υπεραλιεύονταν. Παρά τη σημαντική μείωση του στόλου κατά τα προηγούμενα έτη, η Εσθονία ανέφερε έλλειψη ισορροπίας, κυρίως όσον αφορά τις τράτες με συνολικό μήκος >12 m. Κατά τη διάρκεια του 2012, ο στόλος μειώθηκε κατά 4 σκάφη. Τόσο η ισχύς όσο και η ολική χωρητικότητα του εν λόγω τμήματος μειώθηκαν κατά 6 %. Υπάρχουν πολλά (~ 1300) μικρά σκάφη παράκτιας αλιείας ρέγγας, κούρνιας και καλκανιού, εντούτοις η κατάσταση των εν λόγω σκαφών από πλευράς ισορροπίας δεν είναι σαφής. Η Εσθονία δεν προέβη, όσον αφορά τις εκθέσεις της, σε κατάτμηση του μητρώου του στόλου. Η Εσθονία καθιέρωσε ένα σύστημα ΑΜΠ που αναμένεται ότι θα οδηγήσει σε βελτίωση της ισορροπίας. Από την οικονομική ανάλυση της Εσθονίας προκύπτει οικονομική βιωσιμότητα για όλες τις κατηγορίες μήκους από το 2010 και έπειτα. Από τον έλεγχο της ΕΤΟΕΑ προκύπτει ότι ο στόλος των σκαφών μήκους 10-12m που χρησιμοποιούν πολλαπλά σταθερά εργαλεία εξαρτήθηκε από αποθέματα που αλιεύτηκαν σε ποσοστό πάνω από τα επίπεδα της ΜΒΑ. Η Ελλάδα δεν υπέβαλε αξιολόγηση της ισορροπίας, δεν αξιολόγησε την πολιτική του στόλου της ούτε κοινοποίησε στοιχεία με βάση το ΠΣΔ. Η Ελλάδα ανέφερε ότι οι αλιευτικές δραστηριότητες και η κατάσταση των αλιεύσιμων βιολογικών αποθεμάτων παρέμειναν αμετάβλητες σε σχέση με το προηγούμενο έτος. Η σύγκριση των στοιχείων που περιλαμβάνονταν στις εκθέσεις του 2011 και του 2012, δείχνουν μείωση κατά 632 σκάφη. Μεταξύ 1ης Ιανουαρίου 2003 και 31 Δεκεμβρίου 2012 ο στόλος μειώθηκε κατά 3019 σκάφη (15,84%) και η ικανότητα μειώθηκε 21,57 % και 21,71 % αντίστοιχα, όσον αφορά την ολική χωρητικότητα (GT) και την ισχύ μηχανής (KW). Η Ελλάδα δεν κοινοποίησε δεδομένα ΠΣΔ και, ως εκ τούτου, οι αντίστοιχοι δείκτες δεν ήταν δυνατόν να υπολογισθούν και να εκτιμηθούν από την ΕΤΟΕΑ και το ΚΚΕρ. Η Ισπανία συνέχισε να μειώνει την αλιευτική της ικανότητα και το 2012. Σημειώθηκαν 429 μόνιμες διαγραφές από το μητρώο το 2012, εκ των οποίων οι 147 έλαβαν κρατική ενίσχυση. Το 2012 περίπου το 85 % του στόλου ήταν ενεργό. Με βάση την έκθεση της Ισπανίας, παρατηρείται έλλειψη ισορροπίας στους στόλους αλιείας μικρής κλίμακας που αλιεύουν σε εθνικά παράκτια ύδατα (1280 μη ενεργά σκάφη), αλλά ο στόλος που αλιεύει σε διεθνή ύδατα (32 μη ενεργά σκάφη) επιτυγχάνει επίπεδο ισορροπίας ή διαθέτει χαμηλότερη ικανότητα σε σχέση με την απαιτούμενη για τις διαθέσιμες αλιευτικές δυνατότητες. Από τον έλεγχο της ΕΤΟΕΑ προκύπτει ότι τα μόνα διαθέσιμα στοιχεία ΠΣΔ από την Ισπανία ήταν οικονομικά στοιχεία για το 2011. Από τα στοιχεία αυτά προκύπτει μια διαφοροποιημένη κατάσταση, δεδομένου ότι πολλοί στόλοι αντιμετωπίζουν αρνητική οικονομική κατάσταση, ορισμένοι θετική και ορισμένοι ενδιάμεση κατάσταση. Ο στόλος της Φινλανδίας μειώθηκε σταθερά μεταξύ 1995 και 2012. Το 2012 σημειώθηκε αύξηση της χωρητικότητας (κυρίως στο τμήμα αλιείας ανοικτής θαλάσσης), αλλά μείωση της ισχύος του κινητήρα. Στην έκθεση της Φινλανδίας εκτιμάται ότι ο στόλος της χώρας αυτής βρίσκεται σε αποδεκτή ισορροπία όσον αφορά τις αλιευτικές του δυνατότητες. Η Φινλανδία δεν εφήρμοσε τις κατευθυντήριες γραμμές της ΕΤΟΕΑ στην έκθεσή της, ούτε συμπεριέλαβε άλλους δείκτες για την αξιολόγηση της ικανότητας σε σχέση με τις αλιευτικές δυνατότητες. Η ΕΤΟΕΑ δεν διέκρινε σαφείς τάσεις με βάση τους οικονομικούς δείκτες. Ο τεχνικός δείκτης εμφανίζει χαμηλό ή πολύ χαμηλό μέσο ποσοστό χρησιμοποίησης σκάφους. Δεν υπήρχαν διαθέσιμοι βιολογικοί δείκτες. Η Γαλλία θεωρεί ότι, όσον αφορά τα περισσότερα είδη αλιείας, οι στόλοι είναι σταθεροί και σε ισορροπία με τις αλιευτικές δυνατότητες. Αυτό επετεύχθη μετά από πολλά διαδοχικά έτη προσαρμογής των στόλων. Πολλά σκάφη έχουν ως στόχο είδη που δεν αποτελούν αντικείμενο ποσοστώσεων, για τα οποία δεν υπάρχουν διαθέσιμες βιολογικές αξιολογήσεις ούτε είναι δυνατόν να υπολογισθούν οι βιολογικοί δείκτες ή ο τεχνικός δείκτης. Στη Γαλλία σημειώθηκε παύση δραστηριοτήτων για 192 σκάφη το 2012, εκ των οποίων 74 βρίσκονταν σε υπεράκτιες περιφέρειες. Από τα εν λόγω 192 σκάφη, 46 έπαυσαν τις δραστηριότητές τους χάρη σε δημόσιους πόρους (εκ των οποίων 6 στη Γουιάνα). Δεν υπήρχαν βιολογικοί δείκτες για τους περισσότερους στόλους στη Μεσόγειο. Όσον αφορά τον Ατλαντικό, οι περισσότεροι στόλοι εξαρτώνταν εξάρτηση από αποθέματα που αποτελούν αντικείμενο υπεραλίευσης, με εξαίρεση τις πελαγικές μηχανότρατες > 40 m. Τα οικονομικά στοιχεία ήταν ως επί το πλείστον μη διαθέσιμα ή ασαφή. Η Ιρλανδία ανέφερε ότι σε σύγκριση με το προηγούμενο έτος η αλιευτική της ικανότητα αυξήθηκε κατά ποσοστό 1,29 % σε GT και 2,25 % σε KW αλλά ο στόλος της παρέμεινε εντός του πλαισίου αναφοράς του. Οι οικονομικοί δείκτες υποδηλώνουν ότι οι στόλοι παρουσιάζουν βελτίωση των οικονομικών επιδόσεων κατά τα τελευταία έτη, είναι πλέον επικερδείς τόσο βραχυπρόθεσμα όσο και μακροπρόθεσμα, και δεν παρουσιάζουν υπερκεφαλαιοποίηση. Η έκθεση της ΕΤΟΕΑ αναφέρει ότι ο στόλος των παραγαδιάρικων (10-18 m), οι βενθοπελαγικές μηχανότρατες > 18m και τα γρι-γρι και οι βενθοπελαγικές μηχανότρατες > 24m βασίστηκαν σε αποθέματα που αποτελούν αντικείμενο υπερεκμετάλλευσης και είχαν επίπτωση σε 6 αποθέματα που αντιμετωπίζουν βιολογικό κίνδυνο. Ο τεχνικός δείκτης δείχνει χαμηλό ποσοστό χρησιμοποίησης των σκαφών. Υπάρχουν επίσης πολλά ανενεργά σκάφη (από 13 % έως 40 %). Η Ιταλία ανέφερε ότι κατά τη διάρκεια του 2012 ο στόλος της μειώθηκε κατά 2,23% σε αριθμό και η ικανότητά της μειώθηκε κατά 5,8% σε GT και 3,5 σε KW. Η Ιταλία δεν εφήρμοσε τις κατευθυντήριες γραμμές στην έκθεσή της ούτε συμπεριέλαβε λοιπούς δείκτες για την αξιολόγηση της ικανότητας σε σχέση με τις αλιευτικές της δυνατότητες. Λόγω έλλειψης δεδομένων, η Ιταλία δεν ήταν σε θέση να αξιολογήσει την ισορροπία των στόλων της. Από τον έλεγχο της ΕΤΟΕΑ, προκύπτει ότι οι δοκότρατες 12-24 m, οι βενοπελαγικές μηχανότρατες και τα σκάφη γρι-γρι 24-40 m και > 40m γρι-γρι δεν ήταν οικονομικά βιώσιμα, αλλά πολλοί άλλοι στόλοι εμφάνισαν ικανοποιητική αποδοτικότητα. Οι δείκτες χρησιμοποίησης σκαφών υποδηλώνουν έλλειψη ισορροπίας. Σε πολλές περιπτώσεις δεν υπήρχαν διαθέσιμοι βιολογικοί δείκτες. Στις περιπτώσεις που υπήρχαν, έδειχναν υπεραλίευση. Ο στόλος της Λιθουανίας μειώθηκε κατά 3 σκάφη το 2012. Η ικανότητα μειώθηκε κατά 18025 GT (55 %) και κατά 19 982 kW (53,9)%. Οι στόλοι εκμεταλλεύονται κυρίως αποθέματα τα οποία δεν έχουν αποτελέσει αντικείμενο υπεραλίευσης και είναι σε ισορροπία με τα αποθέματα γάδου της ανατολικής Βαλτικής, ρέγγας και παπαλίνας (σαρδελόρεγγας). Το 2011 οι στόλοι εμφάνισαν, γενικά, κέρδη. Ο έλεγχος της ΕΤΟΕΑ, δείχνει χαμηλό ποσοστό χρησιμοποίησης για το σύνολο των στόλων εκτός από τις πελαγικές μηχανότρατες 24-40 m. Η δραστηριότητα των πελαγικών μηχανοτρατών > 40m είχε επίπτωση σε ένα απόθεμα που αντιμετωπίζει βιολογικό κίνδυνο. Η Λετονία μείωσε την ικανότητά της κατά 20% σε αριθμό, κατά 24% σε GT και κατά 31% σε KW από το 2004 και μετά. Η Δημοκρατία της Λετονίας θεωρεί ότι από τους δείκτες ικανότητας για όλα τα τμήματα του στόλου δεν προκύπτει σημαντική έλλειψη ισορροπίας και ότι οι αλιευτικές δραστηριότητες είναι επικερδείς. Από τον έλεγχο της ΕΤΟΕΑ προκύπτει εξάρτηση του στόλου με πολλαπλά σταθερά εργαλεία < 10 m και των πελαγικών μηχανοτρατών 12-18 μέτρων από αποθέματα που υπεραλιεύονται. Οι εν λόγω στόλοι παρουσιάζουν επίσης χαμηλό ποσοστό χρησιμοποίησης της ικανότητας. Η Μάλτα ανέφερε μη ικανοποιητικά αποτελέσματα για τον στόλο της το 2011. Για το 2012 δεν προέκυψαν πειστικά συμπεράσματα ελλείψει οικονομικών και κοινωνικών δεδομένων. Οι αρχές της Μάλτας επί του παρόντος ελέγχουν την ακρίβεια των πληροφοριών σχετικά με το μητρώο του στόλου. Από τον έλεγχο της ΕΤΟΕΑ προκύπτει ότι οι περισσότεροι στόλοι στις περιπτώσεις που υπήρχαν διαθέσιμα δεδομένα δεν ήταν οικονομικά βιώσιμοι, με εξαίρεση τα σκάφη γρι-γρι 12-18 m και 18-24 μέτρων και «άλλα κινητά εργαλεία» στόλου. Το ποσοστό χρησιμοποίησης σκαφών ήταν χαμηλό σε όλους τους στόλους. Βιολογικοί δείκτες δεν ήταν, γενικά, διαθέσιμοι. Οι Κάτω Χώρες ανέφεραν ότι η ικανότητα του στόλου τους βρίσκεται σε σχετική ισορροπία ως προς την αλιευτική ικανότητα και ότι οι βιολογικοί δείκτες υποδηλώνουν πως δεν αλιεύονται αποθέματα που αποτελούν αντικείμενο υπεραλίευσης. Με βάση τους οικονομικούς δείκτες φαίνεται ότι ο ολλανδικός πελαγικός στόλος είναι οικονομικά ασύμφορος. Ο βενθοπελαγικός στόλος άνω των 24 m παρουσίασε κέρδος και η αποδοτικότητά του έχει βελτιωθεί. Από τον έλεγχο της ΕΤΟΕΑ προκύπτει ότι για όλους τους στόλους για τους οποίους υπήρχαν βιολογικοί δείκτες, οι στόλοι εξαρτήθηκαν κατά μέσον όρο σε αποθέματα που υπεραλιεύονται. Οι πελαγικές μηχανότρατες μήκους άνω των 40 μέτρων και οι δοκότρατες μήκους 18-24 m δεν φάνηκε να είναι οικονομικά βιώσιμες, εντούτοις άλλοι στόλοι εμφάνισαν καλά αποτελέσματα. Η Πολωνία ανέφερε ότι 8 σκάφη (250GT και 980KW) εγκατέλειψαν το στόλο το 2012. Η Πολωνία δεν είναι σε θέση να καθορίσει κατά πόσον έχει επιτευχθεί ισορροπία. Η Πολωνία θεωρεί ότι το σύνολο των στόλων της ήταν οικονομικά βιώσιμο, εκτός από τον στόλο των παραγαδιάρικων 12-18 m. Ο έλεγχος της ΕΤΟΕΑ αναφέρει ότι τα σκάφη 12-18 m που χρησιμοποιούν άγκιστρα είναι οικονομικά ασύμφορα. Οι στόλοι, συνολικά, παρουσιάζουν χαμηλά επίπεδα χρησιμοποίησης, εκτός των τμημάτων βενθοπελαγικών τρατών και γρι-γρι > 40m και των πελαγικών μηχανοτρατών > 40m. Δεν υπήρχαν βιολογικοί δείκτες. Η Πορτογαλία κατέληξε ότι η ικανότητα του στόλου της βρίσκεται σε ισορροπία σε σχέση με τις αλιευτικές της δυνατότητες. Ωστόσο, οι τεχνικοί δείκτες για τους στόλους σκαφών γρι-γρι παρουσίασαν σχετικά χαμηλό ποσοστό χρησιμοποίησης σκαφών. Στις περισσότερες περιπτώσεις δεν υπήρχαν διαθέσιμοι βιολογικοί δείκτες. Από την εξέταση της ΕΤΟΕΑ, προκύπτει ότι τα παραγαδιάρικα κάτω των 12 m, οι βυθοκόροι < 12 m και τα σκάφη που χρησιμοποιούν ενεργά και παθητικά εργαλεία 10-12, είναι οικονομικά ασύμφορα. Πολλοί στόλοι παρουσίαζαν χαμηλά ποσοστά χρησιμοποίησης. Η Ρουμανία ανέφερε πολύ χαμηλό ποσοστό χρησιμοποίησης σκαφών και εξάρτηση από αποθέματα που υπεραλιεύονται. Τα διαθέσιμα βιολογικά και οικονομικά στοιχεία ήταν περιορισμένα. Η ΕΤΟΕΑ κατέληξε στο συμπέρασμα ότι οι συντελεστές χρησιμοποίησης σκαφών είναι χαμηλοί. Η Σουηδία ανέφερε μείωση κατά 12% στους αριθμούς των σκαφών από το 2008 έως το 2012. Οι στόλοι εξαρτώνται από αποθέματα που αλιεύονται κατά βιώσιμο τρόπο, και φαίνονται οικονομικά βιώσιμοι. Έλλειψη ισορροπίας είναι ακόμη αισθητή έως έναν βαθμό σε ορισμένα τμήματα. Η ΕΤΟΕΑ εκτίμησε ότι τα σκάφη με σταθερά δίχτυα κάτω των 18 m ήταν οικονομικά βιώσιμα. Εννέα στόλοι ήταν εξαρτημένοι από υπεραλιευμένα αποθέματα, αλλά δεν ήταν διαθέσιμος ο δείκτης που αφορούσε τα αποθέματα που διατρέχουν κίνδυνο. Τα στοιχεία ήταν ανεπαρκή όσον αφορά πολλούς στόλους. Η Σλοβενία ανέφερε χαμηλό ποσοστό χρησιμοποίησης σκαφών σε πολλά τμήματα του στόλου της, που το απέδωσε περισσότερο στην εξάρτηση από μεταναστευτικά είδη και σε μερική απασχόληση παρά στην μη επίτευξη ισορροπίας. Το 2012 ο σλοβενικός στόλος μειώθηκε κατά 35% σε GT και κατά 16,83 % σε KW. Το σύνολο των εκφορτώσεων μειώθηκε κατά 54% από το 2011 έως το 2012. Τα σκάφη με παρασυρόμενα και σταθερά δίχτυα < 6m ήταν μη βιώσιμα από οικονομικής άποψης, εντούτοις άλλα τμήματα του στόλου φαίνεται πως είναι βιώσιμα. Η ΕΤΟΕΑ εκτίμησε ότι οι στόλοι βενθοπελαγικών σταθερών διχτυών < 12 m και πελαγικών τρατών 24-40 m ήταν οικονομικά ασύμφοροι, αλλά οι στόλοι γρι-γρι 12-18 m ήταν αποδοτικοί και βιώσιμοι. Τα ποσοστά χρησιμοποίησης σκαφών ήταν χαμηλά. Δεν υπήρχαν διαθέσιμοι βιολογικοί δείκτες. Το ΗΒ ανέφερε αύξηση της ικανότητας για τα σκάφη που στοχεύουν οστρακόδερμα (ειδικά χτένια), ενώ σημειώθηκε, γενικά μείωση της ικανότητας του στόλου όσον αφορά τις βενθοπελαγικές τράτες. Το Ηνωμένο Βασίλειο δεν υπολόγισε δείκτες ούτε έβγαλε συμπεράσματα σχετικά με την ισορροπία μεταξύ του στόλου και των αλιευτικών δυνατοτήτων. Από τον έλεγχο της ΕΤΟΕΑ προκύπτει ότι οι περισσότεροι στόλοι ήταν οικονομικά βιώσιμοι, με εξαίρεση τους στόλους των δοκοτρατών < 10 και 12-18, και των παραγαδιάρικων < 10 m. Στις περισσότερες περιπτώσεις δεν υπήρχαν διαθέσιμοι βιολογικοί δείκτες, αλλά οι βενθοπελαγικές τράτες 18-40 m και τα σκάφη γρι-γρι είχαν επίπτωση σε πέντε αποθέματα που αντιμετωπίζουν υψηλό βιολογικό κίνδυνο. Πολλά από τα μικρότερα σκάφη (κάτω των 18 μέτρων) εμφανίζουν χαμηλό ποσοστό χρησιμοποίησης. Ο στόλος των σκαφών γρι-γρι 40m εξαρτήθηκε από αποθέματα που αλιεύτηκαν σε ποσοστό πάνω από τα επίπεδα της ΜΒΑ. Συμπεράσματα Μολονότι πρέπει να αναληφθεί περισσότερη δράση, έχει ωστόσο σημειωθεί πρόοδος από το 2002 για τη γεφύρωση του χάσματος μεταξύ της αλιευτικής ικανότητας του στόλου και των αλιευτικών δυνατοτήτων. Το μείγμα των διαφορετικών τάσεων μεταξύ τμημάτων του στόλου δεν επιτρέπει τη διατύπωση γενικευμένων σχολίων σχετικά με τις τάσεις ως προς την ισορροπία μεταξύ της αλιευτικής ικανότητας και των αλιευτικών δυνατοτήτων όσον αφορά το σύνολο της ΕΕ. Ορισμένα αποθέματα αλιεύονται πάνω από τα επίπεδα που αντιστοιχούν στη ΜΒΑ, και ένα μέρος των τμημάτων του στόλου εξαρτάται οικονομικά από τα αποθέματα αυτά. Πολλά κράτη μέλη εμφανίζουν χαμηλό ποσοστό χρησιμοποίησης των σκαφών. Η Επιτροπή, αφότου προέβη σε εξέταση των αποτελεσμάτων της ανάλυσης της ΕΤΟΕΑ, θεωρεί ότι εξακολουθεί να υπάρχει ανάγκη για τη λήψη μέτρων από τα κράτη μέλη όσον αφορά την προσαρμογή της αλιευτικής ικανότητας του ενεργού στόλου ώστε να διευκολυνθεί η επίτευξη του στόχου της ΜΒΑ που καθορίστηκε στο πλαίσιο της νέας κοινής αλιευτικής πολιτικής. Η υποχρέωση που έχουν τα κράτη μέλη να προσαρμόζουν την αλιευτική ικανότητα των στόλων τους στις αλιευτικές δυνατότητες με την πάροδο του χρόνου διατηρείται και ενισχύεται στο πλαίσιο της νέας ΚΑλΠ. Επιπλέον των υφιστάμενων υποχρεώσεων, τα κράτη μέλη θα πρέπει να περιλάβουν στις εκθέσεις τους σχέδιο δράσης για τα τμήματα του στόλου που αντιμετωπίζουν σαφώς διαρθρωτική έλλειψη ισορροπίας. Στο σχέδιο δράσης τους, τα κράτη μέλη οφείλουν να ορίζουν τους στόχους προσαρμογής και μέσα για την επίτευξη ισορροπίας. Στο εν λόγω σχέδιο πρέπει να περιλαμβάνεται σαφές χρονικό πλαίσιο για την εφαρμογή του σχεδίου δράσης τους. Αυτή η πρόσθετη υποχρέωση μπορεί να συμβάλει περαιτέρω (και ταχύτερα) στην επίτευξη ισορροπίας. Τα σχέδια δράσης θα οδηγούν σε μεγαλύτερη διαφάνεια όσον αφορά τους στόχους και τις ενέργειες των κρατών μελών για την αντιμετώπιση της έλλειψης ισορροπίας, και το χρονικό πλαίσιο για την επίτευξη ισορροπίας θα επιτρέπει τη στενή παρακολούθηση της προόδου των κρατών μελών κατά την εκτέλεση του προγράμματος. Στο πλαίσιο της νέας ΚΑλΠ, εάν αποδειχθεί έλλειψη δέσμευσης από πλευράς των κρατών μελών για την προώθηση της ισορροπίας μεταξύ της αλιευτικής ικανότητας του στόλου και των αλιευτικών δυνατοτήτων μπορεί να οδηγήσει σε αναστολή ή σε διακοπή της σχετικής χρηματοδοτικής συνδρομής της Ένωσης σε κράτος μέλος για ορισμένες δαπάνες, σύμφωνα με το νέο Ευρωπαϊκό Ταμείο Θάλασσας και Αλιείας. Στο μέλλον, οι εκθέσεις και τα σχέδια δράσης των κρατών μελών θα είναι καθοριστικής σημασίας για την παρακολούθηση της κατάστασης στο πλαίσιο αυτό. Ο συνδυασμός των αυξημένων υποχρεώσεων για τα κράτη μέλη και των συναφών οικονομικών προϋποθέσεων αναμένεται να διασφαλίσει την προοδευτική προσαρμογή του στόλου στις αλιευτικές δυνατότητες με την πάροδο του χρόνου. Η Επιτροπή θα εξακολουθήσει να παρακολουθεί στενά την πρόοδο αυτή, με βάση τους στόχους της ΚΑΠ εν γένει και τη διαχείριση της αλιευτικής ικανότητας, ειδικότερα. Παράρτημα 1 A: Ποιότητα των πληροφοριών 1 Ποιοτικά και περιγραφικά στοιχεία Ο παρακάτω πίνακας δείχνει τα τμήματα των εκθέσεων των κρατών μελών που έχουν διαβιβάσει περιορισμένες πληροφορίες. Τα σχετικά τμήματα σημειώνονται με (X). || Σχέσεις μεταξύ των στόλων και των τύπων αλιείας || Εξέλιξη του στόλου || Περιγραφή των καθεστώτων μείωσης της αλιευτικής προσπάθειας || Αντίκτυπος των καθεστώτων μείωσης της αλιευτικής προσπάθειας || Αξιολόγηση του συστήματος διαχείρισης του στόλου || Σχέδια για τη βελτίωση του συστήματος διαχείρισης στόλου || Δήλωση συμμόρφωσης με το καθεστώς εισόδου/εξόδου || Αλλαγές στις διοικητικές διαδικασίες || Εκτίμηση της ισορροπίας DE || || || || || || || || || X FI || || || || || || X || || || X IE || || || || || || X || || || IT || X || X || X || X || || X || || X || X LT || || || || X || || X || || || PO || || || || || X || || || || SE || || || || || || X || || || UK || || || || || || || || || X Πηγή: Πίνακας 3.2 της έκθεσης της ΕΤΟΕΑ-13-11: Εξέταση των εθνικών εκθέσεων όσον αφορά τις προσπάθειες των κρατών μελών για την επίτευξη ισορροπίας μεταξύ της αλιευτικής ικανότητας και των αλιευτικών δυνατοτήτων. 2. Ποιοτικά στοιχεία Η αξιολόγηση της εξάρτησης του στόλου από τα αποθέματα που αλιεύονται πάνω από τα επίπεδα της ΜΒΑ εξαρτάται από τη διαθεσιμότητα ποσοτικών εκτιμήσεων των αποθεμάτων ιχθύων. Στη Μεσόγειο Θάλασσα και στον Εύξεινο Πόντο, η κάλυψη των βιολογικών εκτιμήσεων δεν είναι ακόμη επαρκής στις περισσότερες περιπτώσεις για μια ανάλυση της βιολογικής αειφορίας με βάση τον στόλο. Αυτό ισχύει επίσης όσον αφορά πολλούς στόλους που εκμεταλλεύονται τα αποθέματα στις ζώνες ICES VI, VII, VIII και IX. Όσον αφορά ορισμένα κράτη μέλη οι πληροφορίες σχετικά με την απόδοση σε πάγια και υλικά στοιχεία ενεργητικού («return on fixed tangible assets»: ROFTA), και την αναλογία μεταξύ τρέχοντος και ισοσκελισμένου εισοδήματος (CR/BER)([8]) ήταν ανύπαρκτες ή ανεπαρκείς. Πληροφορίες για τον αριθμό των μη ενεργών σκαφών κοινοποιήθηκαν από τα περισσότερα κράτη μέλη, αλλά δεν ήταν πλήρεις. Τα περισσότερα κράτη μέλη διαβίβασαν τιμές του τεχνικού δείκτη (μέσος όρος ημερών των πλοίων στη θάλασσα διαιρούμενος διά του μέγιστου αριθμού ημερών των πλοίων στη θάλασσα για τον στόλο), αλλά τα στοιχεία αυτά δεν ήταν πλήρη. Επτά κράτη μέλη δεν διαβίβασαν τεχνικό δείκτη τιμών με τις εθνικές εκθέσεις τους. Παράρτημα 1 B: Ποιότητα των πληροφοριών ([9]) Ετήσια εξέλιξη όσον αφορά το αποτέλεσμα της βαθμολογίας των ΚΜ ως ποσοστό των μέγιστων βαθμολογιών. Πηγή: Διάγραμμα 3.1 της έκθεσης της ΕΤΟΕΑ-13-11. Έλεγχος των εθνικών εκθέσεων των κρατών μελών όσον αφορά τις προσπάθειές τους για την επίτευξη ισορροπίας μεταξύ της αλιευτικής ικανότητας και των αλιευτικών δυνατοτήτων των στόλων (Έκθεση ΕΤΟΕΑ-13-11). Ο ανωτέρω πίνακας δείχνει ότι από το 2008 οι ετήσιες εκθέσεις όσον αφορά τον στόλο των κρατών μελών έχουν βελτιωθεί τόσο από άποψη πληρότητας όσο και από πλευράς ποιότητας των δεδομένων. Παράρτημα 2: Πίνακας 2.1: Συμμόρφωση με τα ανώτατα όρια εισόδων/εξόδων στις 31.12. 2012 (Εκτός εξόχως απόκεντρων περιφερειών) || GT || KW GT || MAX GT || A/B || KW || MAX KW || C/D A || B || C || D στις 31/12/2012 || στις 31/12/2012 BEL BGR CYP DEU DNK ESP EST FIN FRA GRC IRL ITA LTU LVA MLT NLD POL PRT ROM SVN SWE UK || 15 053 7 071 4 248 63 618 64 348 364 354 15 149 16 146 152 452 80 693 60 141 165 370 27 186 33 797 7 998 128 886 25 573 86 840 628 653 30 652 201 092 || 18 962 7 517 11 021 71 117 88 762 391 602 21 713 18 290 178 261 85 688 77 568 173 717 73 529 46 627 14 965 166 859 39 139 95 077 1913 728 43 386 231 106 || 79,39% 94,07 % 38,54 % 89,46 % 72,49 % 93,04 % 69,77 % 88,28 % 85,52 % 94,17 % 77,53 % 95,20 % 36,97 % 72,48 % 53,44 % 77,24 % 65,34 % 91,34 % 32,83 % 89,70 % 70,65 % 87,01 % || 47 794 60 950 45 782 146 086 228 563 822 115 46 325 169 972 695 496 468 894 183 820 1 020 785 34 389 51 231 76 660 276 357 75 865 297 913 6 185 9 188 173 440 805 930 || 51 586 60 654 47 803 167 078 313 333 886 578 52 641 182 334 769 739 478 398 210 083 1 071 389 73 484 58 759 95 776 350 736 90 583 315 650 6 410 9 503 210 829 909 141 || 92,65 % 100,49 % 95,77 % 87,44 % 72,95 % 92,73 % 88,00 % 93,22 % 90,35 % 98,01 % 87,50 % 95,28 % 46,80 % 87,19 % 80,04 % 78,79 % 83,75 % 94,38 % 96,49 % 96,69 % 82,27 % 88,65 % Σ 31/12/2012 || 1 551 948 || 1 857 547 || 83,55 % || 5 743 740 || 6 412 487 || 89,57 % Πηγή: Μητρώο του αλιευτικού στόλου της ΕΕ — Διαχείριση του στόλου — Καθεστώς εισόδων/εξόδων — Στατιστικές, 15.10. 2013. Παράρτημα 3: Πίνακας 3.1. Περίληψη της εξέλιξης του στόλου των κρατών μελών, κατά τη διάρκεια του 2012 (εκτός από τις εξόχως απόκεντρες περιφέρειες) || GT || KW || || || N || GT || KW || N || GT || KW || Δ N(%) || Δ GT (%) || Δ KW (%) 31/12/2011 || 31/12/2012 || Δ 2011-2012 BEL BGR CYP DEU DNK ESP EST FIN FRA GRC IRL ITA LTU LVA MLT NLD POL PRT ROM SVN SWE UK || 86 2 336 1 080 1 580 2 786 9 571 923 3 332 4 640 16 658 2 092 13 063 151 731 1 054 740 790 7 110 502 184 1 368 6 453 || 15 326 7 373 4 213 64 294 64 503 373 465 14 281 16 028 153 998 83 807 59 571 175 393 45 216 34 725 7 996 135 585 33 379 86 826 934 1 002 29 642 202 317 || 49 135 61 307 45 329 148 277 232 469 841 788 38 915 171 167 701 022 483 390 182 307 1 056 757 54 357 52 684 77 489 288 415 82 890 299 565 7 714 10 763 170 472 810 306 || 83 2 366 1 074 1 550 2 743 9 257 1 360 3 241 4 571 16 006 2 249 12 736 147 715 1 043 848 798 7 048 195 174 1 392 6 427 || 15.059 7.061 4.247 64.236 65.177 362.781 15.157 16.386 151.972 79.638 65.173 164.668 27.186 33.789 7.998 145.271 33.399 85.992 628 623 30.637 200.937 || 47.554 61.336 45.664 147.292 230.131 819.429 46.570 170.681 694.670 461.531 197.648 1.019.161 34.389 51.203 76.660 331.306 81.944 296.196 6.153 8.812 173.377 806.120 || -3,5 % 1,3 % -0,6 % -1,9 % -1,5 % -3,3 % 47,3 % -2,7 % -1,5 % -3,9 % 7,5 % -2,5 % - 2,6% -2,2 % -1,0 % 14,6 % 1,0 % -0,9 % -61,2 % -5,4 % 1,8 % -0,4 % || -1,7 % -4,2 % 0,8 % -0,1 % 1,0 % -2,9 % 6,1 % 2,2 % -1,3 % -5,0 % 9,4 % -6,1 % -39,9 % -2,7 % 0,0 % 7,1 % 0,1 % -1,0 % -32,8 % -37,8 % 3,4 % -0,7 % || -3,2 % 0,0 % 0,7 % -0,7 % -1,0 % -2,7 % 19,7 % -0,3 % -0,9 % -4,5 % 8,4 % -3,6 % -36,7 % -2,8 % -1,1 % 14,9 % -1,1 % -1,1 % -20,2 % -18,1 % 1,7 % -0,5 % Σ || 77 230 || 1 609 874 || 5 866 515 || 76.023 || 1.578.015 || 5.807.827 || -1,6 % || -2,0 % || -1,0 % Πηγή: Μητρώο του αλιευτικού στόλου της ΕΕ – Σύνθετη αναζήτηση, 15.10. 2013 Παράρτημα 4 Πίνακας 4.1. Αναλήψεις υποχρεώσεων του ΕΤΑ σχετικά με την οριστική παύση δραστηριοτήτων(2007 – 31.05. 2013) || %S || NS || %R || NR || %(S+R) || S+R BE || 30,3 % || 9 || 0,0 % || 0 || 30,3 % || 9 BG || 5,2 % || 57 || 0,0 % || 0 || 5,2 % || 57 CY || 42,3 % || 14 || 0,0 % || 0 || 42,3 % || 14 DE || 0,0 % || 0 || 0,0 % || 0 || 0,0 % || 0 DK || 31,9 % || 69 || 0,0 % || 0 || 31,9 % || 69 EE || 4,1 % || 16 || 6,4 % || 10 || 10,5 % || 26 EL || 44,0 % || 1011 || 0,0 % || 0 || 44,0 % || 1011 ES || 21,7 % || 755 || 0,1 % || 2 || 21,8 % || 757 FI || 0,0 % || 0 || 0,0 % || 0 || 0,0 % || 0 FR || 23,4 % || 534 || 0,2 % || 1 || 23,6 % || 535 IE || 80,8 % || 46 || 0,0 % || 0 || 80,8 % || 46 IT || 50,3 % || 958 || 3,8 % || 10 || 54,1 % || 968 LT || 9,7 % || 32 || 0,3 % || 1 || 10,0 % || 33 LV || 41,8 % || 149 || 3,0 % || 10 || 44,9 % || 159 MT || 35,2 % || 20 || 0,0 % || 0 || 35,2 % || 20 NL || 22,1 % || 23 || 0,0 % || 0 || 22,1 % || 23 PL || 3,7 % || 73 || 0,1 % || 5 || 3,9 % || 78 PT || 10,8 % || 68 || 0,0 % || 0 || 10,8 % || 68 RO || 0,3 % || 5 || 0,3 % || 8 || 0,7 % || 13 SE || 22,9 % || 30 || 0,5 % || 1 || 23,4 % || 31 SI || 10,4 % || 10 || 0,6 % || 1 || 11,0 % || 11 UK || 7,5 % || 97 || 0,0 % || 0 || 7,5 % || 97 ΣΥΝΟΛΟ ΕΕ || 17,6 % || 3976 || 0,5 % || 0 || 18,1 % || 3976 Πηγή: Δεδομένα σχετικά με τα ΚΜ που βασίζονται σε επίσημο αίτημα από τη ΓΔ MARE για διαβίβαση συγκεντρωτικών στοιχείων ΕΤΑ για την περίοδο από την 1η Ιανουαρίου 2007 έως τις 31 Μαΐου 2013. %s: Ποσοστό των δεσμεύσεων του ΕΤΑ που έχουν αναληφθεί έως σήμερα με σκοπό τη διάλυση σκαφών· NS: Αριθμός περιπτώσεων διάλυσης (σκαφών)· R%: Ποσοστό ανάληψης υποχρεώσεων του ΕΤΑ για την μετατροπή των σκαφών· NR: Αριθμός σκαφών που αποτέλεσαν αντικείμενο μετατροπής· %S + %R: Συνολικό ποσοστό διάλυσης +μετατροπής Παράρτημα 5 Αναλήψεις υποχρεώσεων του ΕΤΑ κατά τη διάρκεια της περιόδου 1/01/2007-31/07/2012 Μέτρο || Αριθμός πράξεων || Συνολικό κόστος || Εθνική δημόσια συνεισφορά || Συνεισφορά ΕΤΑ || % αναλήψεων υποχρεώσεων του ΕΤΑ σε σύγκριση με το σύνολο αναλήψεων υποχρεώσεων των ΚΜ || % αναλήψεων υποχρεώσεων του ΕΤΑ σε σύγκριση με το σύνολο του κονδυλίου 1.1: Οριστική παύση των αλιευτικών δραστηριοτήτων || 3'691 || 840'586'705 || 364'754'604 || 475'112'883 || 19,61 % || 11,04 % Δράση 1: Διάλυση || 3'653 || 822'180'366 || 357'863'531 || 463'597'617 || 19,13 % || 10,78 % Δράση 2: Αλλαγή χρήσης για μη αλιευτικές δραστηριότητες || 38 || 18'406'340 || 6'891'074 || 11'515'266 || 0,48 % || 0,27 % 1.2: Προσωρινή παύση των αλιευτικών δραστηριοτήτων || 47'809 || 303'379'641 || 118'971'042 || 184'404'717 || 7,61 % || 4,29 % Δράση 1: Σειρά δεδομένων 1: Αριθμός αλιέων ανά ημέρα. || 41'450 || 264'640'631 || 101'271'726 || 163'365'023 || 6,74 % || 3,80 % Δράση 1: Σειρά δεδομένων 2: Σχετικά σκάφη, κατά περίπτωση. || 6'359 || 38'739'010 || 17'699'317 || 21'039'694 || 0,87 % || 0,49 % 1.3: Επενδύσεις επί των αλιευτικών σκαφών και επιλεκτικότητα || 2'052 || 83'147'676 || 12'234'523 || 20'304'471 || 0,84 % || 0,47 % Δράση 5: Βελτίωση της ενεργειακής αποδοτικότητας || 490 || 50'508'625 || 7'403'213 || 12'447'674 || 0,51 % || 0,29 % Δράση 6: Βελτίωση της επιλεκτικότητας || 264 || 7'647'446 || 1'143'544 || 1'840'787 || 0,08 % || 0,04 % Δράση 7: Αντικατάσταση μηχανής || 523 || 17'053'672 || 2'668'272 || 4'180'453 || 0,17 % || 0,10 % Δράση 8: Αντικατάσταση εργαλείων || 777 || 7'937'932 || 1'019'495 || 1'835'557 || 0,08 % || 0,04 % 1.4: Παράκτια αλιεία μικρής κλίμακας || - || - || - || - || 0,00 % || 0,00 % 1.5: Κοινωνικοοικονομικές αποζημιώσεις για τη διαχείριση του στόλου || 2'709 || 90'568'443 || 23'412'874 || 40'487'961 || 1,67 % || 0,94 % Σειρά δεδομένων 3: Συνολικός αριθμός αλιέων τους οποίους αφορά η πρόωρη αποχώρηση από τις αλιευτικές δραστηριότητες. || 2'709 || 90'568'443 || 23'412'874 || 40'487'961 || 1,67 % || 0,94 % Σύνολο αναλήψεων υποχρεώσεων ΕΤΑ υπέρ των κρατών μελών || 60'818.00 || 2'823'214'370.52 || 762'634'778 || 1'157'287'915 || 47,77 % || 26,90 % ΚΜ για τα οποία υπάρχουν ελλιπή στοιχεία: BE (περιλαμβάνονται έως την 1η Ιουνίου 2012), FR (δεν διατίθενται κατανεμημένα στοιχεία) Σύνολο κονδυλίων του ΕΤΑ: 4'302'229'775,00. Σύνολο κονδυλίων ΕΤΑ που αναλήφθηκαν από τα ΚΜ: 2'422'797'726.39 Παράρτημα 6 Δείκτες που χρησιμοποιούνται από την ΕΤΟΕΑ Από τον δείκτη αειφορικής συγκομιδής προκύπτει ο βαθμός εξάρτησης του τμήματος του στόλου από υπεραλιευόμενα αποθέματα. Δεν δείχνει όμως το γεγονός ότι ορισμένα αποθέματα στη σύνθεση των αλιευμάτων ενδέχεται να αποτελούν αντικείμενο μεγαλύτερης ή μικρότερης υπερεκμετάλλευσης ή εξάντλησης, ούτε το μέγεθος του αντικτύπου άλλων στόλων στην εκμετάλλευση των πόρων. Χρησιμοποιούνται δύο «δείκτες οικονομικής βιωσιμότητας». Η απόδοση των παγίων υλικών στοιχείων ενεργητικού (ROFTA) (δείκτης για την απόδοση των επενδύσεων) αποτελεί μέτρο μακροπρόθεσμης οικονομικής υγείας. Μετρά το καθαρό κέρδος διαιρούμενο διά της αξίας των κεφαλαιουχικών επενδύσεων. Εάν το ποσοστό αυτό είναι υψηλότερο από τα επιτόκια μηδενικού κινδύνου που διατίθενται αλλού τότε ο στόλος βρίσκεται σε υγιή οικονομική κατάσταση και είναι σε θέση να αντικαταστήσει τα μεγάλα στοιχεία του κεφαλαιουχικού εξοπλισμού του, εφόσον χρειασθεί. Εάν η απόδοση ROFTA είναι χαμηλότερη από το εν λόγω ποσοστό, αυτό σημαίνει ότι οι εν λόγω επενδύσεις δεν είναι συμφέρουσες από οικονομική άποψη λόγω του ότι μπορούν να προκύψουν μεγαλύτερα κέρδη από την επένδυση κεφαλαίων αλλού. Τα επιτόκια μηδενικού κινδύνου που χρησιμοποιούνται για σκοπούς αναφοράς περιλαμβάνονται στον πίνακα 4.3 της έκθεσης της ομάδας εμπειρογνωμόνων της ΕΤΟΕΑ (ΕΤΟΕΑ-13-28). Ο λόγος «τρέχοντα έσοδα/εισόδημα μηδενικών κερδών» (CR/BER) αποτελεί μέτρο της βραχυπρόθεσμης βιωσιμότητας. Εάν είναι μικρότερο από το ένα, τότε τα σκάφη δεν μπορούν να καλύψουν τις δαπάνες λειτουργίας τους ενώ θα πρέπει να σταματήσουν να αλιεύουν όταν εξαντληθούν τα μετρητά τους· ενώ, όταν είναι πάνω από ένα, τα σκάφη μπορούν να καλύπτουν τις δαπάνες λειτουργίας τους, αλλά αυτό δεν σημαίνει ότι θα αποφέρουν επαρκή έσοδα ώστε να είναι σε θέση να αντικαταστήσουν τα μεγάλα στοιχεία του κεφαλαιουχικού εξοπλισμού τους. Δύο μέτρα χρησιμοποιούνται για να εκτιμηθεί κατά πόσον τα σκάφη «χρησιμοποιούνται πλήρως». Ένας «τεχνικός δείκτης» που ορίζεται ως ο λόγος του μέσου χρόνου παραμονής στη θάλασσα, διαιρουμένου διά της μέγιστης δυνατής διάρκειας της σχετικής αλιευτικής δραστηριότητας. Η τιμή του εν λόγω δείκτη ισούται με μια μονάδα, όταν όλα τα σκάφη αλιεύουν όσο το δυνατόν περισσότερο, έστω και εάν η αλιευτική περίοδος είναι βραχεία. Τιμές μικρότερες της μονάδας δείχνουν ότι τμήματα του στόλου αλιεύουν λιγότερο από ό, τι θα μπορούσαν. Η τιμή κατωφλίου 70% συνήθως θεωρείται ως ένδειξη σημαντικής υποχρησιμοποίησης. Ωστόσο, ορισμένα σκάφη ενδέχεται να μην αλιεύσουν καθόλου κατά τη διάρκεια του έτους μένοντας «ανενεργά». Εάν υπάρχουν πολλά ανενεργά σκάφη σε έναν αλιευτικό στόλο, αυτό αποτελεί ένδειξη ότι ο στόλος δεν βρίσκεται σε ισορροπία με τους πόρους. [1] Άρθρο 11 του κανονισμού (ΕΚ) αριθ. 2371/2002 του Συμβουλίου. [2] Βλ. άρθρο 22 παράγραφος 1 του κανονισμού (ΕΚ) αριθ. 1380/2013 του Συμβουλίου. [3] Βλ. τις κατευθυντήριες γραμμές για τη βελτίωση της ανάλυσης της ισορροπίας μεταξύ αλιευτικής ικανότητας και αλιευτικών δυνατοτήτων, έκδοση 1ης Μαρτίου 2008. [4] Σύμφωνα με τον κανονισμό (ΕΚ) αριθ. 199/2008 του Συμβουλίου, σχετικά με τη θέσπιση κοινοτικού πλαισίου για τη συλλογή, διαχείριση και χρήση δεδομένων στον τομέα της αλιείας και τη στήριξη όσον αφορά τις επιστημονικές γνωμοδοτήσεις για την Κοινή Αλιευτική Πολιτική, Επίσημη Εφημερίδα της Ευρωπαϊκής Ένωσης, L 60/01, της 05/03/2008, σ.1. [5] Αξιολόγηση της Επιστημονικής, Τεχνικής και Οικονομικής Επιτροπής Αλιείας (ΕΤΟΕΑ) όσον αφορά τους δείκτες ισορροπίας για βασικά τμήματα του στόλου και ανασκόπηση των εθνικών εκθέσεων σχετικά με τις προσπάθειες των κρατών μελών για την επίτευξη ισορροπίας μεταξύ της αλιευτικής ικανότητας και των αλιευτικών δυνατοτήτων (STECF- 13-28), η οποία είναι διαθέσιμη στον δικτυακό τόπο: http://stecf.jrc.ec.europa.eu/reports/balance. [6] Έκθεση της Επιτροπής στο Ευρωπαϊκό Κοινοβούλιο και το Συμβούλιο για τις προσπάθειες των κρατών μελών κατά το 2011 να επιτύχουν βιώσιμη ισορροπία μεταξύ της αλιευτικής ικανότητας και των αλιευτικών δυνατοτήτων COM(2103) 85 final της 18ης Φεβρουαρίου 2012, Κεφάλαιο 3. [7] Βλ. το παράρτημα ΙΙ του κανονισμού αριθ. 1380/2013 σχετικά με τα ανώτατα όρια αλιευτικής ικανότητας, Επίσημη Εφημερίδα της Ευρωπαϊκής Ένωσης, L 354/22, 28/12/2013, σ. 58. [8] Το ισοσκελισμένο εισόδημα (ΙΕ) είναι το εισόδημα που απαιτείται για την κάλυψη τόσο των πάγιων όσο και των μεταβλητών δαπανών, έτσι ώστε να μην σημειώνονται ζημίες και να μην δημιουργούνται κέρδη. Το τρέχον εισόδημα (ΤΕ) είναι το σύνολο των εσόδων εκμετάλλευσης του τμήματος του στόλου, το οποίο αποτελείται από έσοδα προερχόμενα από εκφορτώσεις και από μη αλιευτικό εισόδημα. Βλέπε επίσης παράρτημα VI. [9] Πηγή: Επιστημονική, τεχνική και οικονομική επιτροπή αλιείας (ΕΤΟΕΑ), Assessment of balance indicators (Εκτίμηση των δεικτών ισορροπίας), ανωτέρω, σ. 85.